钦定古今图书集成/明伦汇编/氏族典/第164卷 > 《廖用贤尚友录》 > 潘永思
## 钦定古今图书集成/明伦汇编/氏族典/第164卷 > 《廖用贤尚友录》 > 潘永思

按《宋史潘永思传》：“永思，贤妃叔父也。建炎初，为阁门
宣赞舍人，带御器械。元祐太后在虔，帝遣永思迎归。
权三省枢密事卢益颇与之交结，为谏官吴表臣所
论，范宗尹请出永思，遂夺职。既而辛企宗言永思尝
捕魔贼有功，复为带御器械。未几，大理推治伪告，事
连永思，乃罢职就逮。狱成，追一官，寻复为阁门宣赞”
舍人，迁同知阁门事。永思乞增给飧钱，户部言其不
应格法，乃止。绍兴八年，自右武郎擢右武大夫、知阁
门事，寻卒